Iuchin Unterplatzer

Iuchin Unterplatzer dit nce "Tuifelemoler" (* 13 de fauré 1806 al Plan de Mareo ; † 6 de dezëmber 1886 a Urtijëi), ie stat n depenjadëur, nduradëur, marangon d'ert y scultëur dla Val Badia.
miniatura|Iuchin Unterplazer che lëura te stua sa Jumbiërch..
L'inuem "Tuifelemoler" ti ie stat dat a Bulsan, ulache l ova depënt na paladina cun malans.     
 Biografia 
Iuchin Unterplatzer ie nasciù da Theresia Plaza de Badia y Jan Ujep de Colfosch, l nëine se tlamova mo Plaza dessot. 
Juchin à maridà Josefa Weißenhorn (1814-1886) de Maran, che ie morta sa Jumbiërch a Urtijëi tl 1886 doi mënsc dan si uem.
Tl 1874 iel jit a sté sa Jumbiërch a Urtijëi cun si fëna per judé ora l moler Josef Moroder, che fova restà vëidun de si prima fëna. Ilo al pona vivù cun si fëna nchin al an 1886. L moler Josef Moroder à po maridà si muta Felizita Unterplatzer tl 1875.

Iuchin Unterplatzer à bonamënter scumencià a lauré te Gherdëina tla berstot de Ferdinand Demetz. Tl roman de Veronika Rubatscher "Der Lusenberger", ciancià tl gherdëina da Elsa RunggaldierMaria Veronika Rubatscher: Vedla Stories de Gherdëina. Union di Ladins de Gherdëina, 1981., vëniel cuntà truep de Iuchin Unterplatzer.

Te na publicazion de Edgar Moroder di scric de Josef Moroder vëniel ënghe repurtei lecorc dl Unterplatzer nchinamei dla viëra contra i franzëuscEdgar Moroder: Tirol 1809 in Ladinien, insbesondere in Gröden. Ein Beitrag zum Tiroler Gedenkjahr 2009 aus Ladinien. Publicazion persunela, 2009..

 Lëures 
 Urnamënc per l'orgun per la dlieja de Laion.
 Auteresc dla dlieja de Santa Cristina.
 Paladines per l teater de Bulsan.
 Lëures da marangon per la dlieja dla Plief de Fedom tl 1847.
 Canssla y orgunOrgel in Kastelruth, Orgeldatenbank der Diezöse Bozen Brixen. dla gran dlieja de Ciastel.
 Autere dla capela de Resciesa dertureda tl 1846Toni Sotriffer: L Crist de Resciesa - n pue de si storia. Calënder de Gherdëina 2014, pl. 132.

 Notes 

 Cëla nce 
 Scultëures de Gherdëina

 Bibliografia 
 Edgar Moroder: Bera Iuchin Unterplatzer (1806-1886), l "Tuifelemoler". Union di Ladins de Gherdëina, Urtijëi 2015. Pl. 34 y 36.

Categoria:Uem
Categoria:Scultëures de Gherdëina